## LĪGUMS Nr. LPP 2019/22

|  |  |
| --- | --- |
| **Liepājā** | **2019.gada 15.aprīlī** |

**Liepājas pilsētas pašvaldības iestāde “Komunālā pārvalde”** tās vadītāja Jāņa Neimaņa personā, kurš rīkojas uz Nolikuma pamata (turpmāk – ***Pasūtītājs***), un  **SIA “CTB”** tās valdes priekšsēdētāja Gata Zvirbuļa personā, kurš rīkojas uz Statūtu pamata (turpmāk – ***Izpildītājs*)**, līdzēji saukti arī atsevišķi – Puse, kopā sauktas Puses, noslēdz šādu būvniecības līgumu (turpmāk – ***Līgums***).

1. **Definīcijas**
   1. **Būve** ir ķermeniska lieta, kas tapusi cilvēka darbības rezultātā un ir saistīta ar pamatni (*zemi vai gultni*).
   2. **Būvlaukums** ir atbilstoši būvniecības dokumentācijai dabā norobežota vai nosacīta būvdarbu veikšanai nepieciešamā teritorija, kurā notiks vai notiek Darbs, ar tajā esošo nepieciešamo aprīkojumu (pagaidu būves, iekārtas u.tt.).
   3. **Būvobjekts (objekts)** ir jaunbūve, atjaunojama, pārbūvējama vai restaurējama Būve, Būves daļa vai Būvju kopums, vai nojaucama Būve ar būvdarbu veikšanai nepieciešamo teritoriju, palīgbūvēm un būviekārtām.
   4. **Darbs** ir visi būvdarbi, kas jāveic Izpildītājam, lai saskaņā ar apstiprināto Projekta dokumentāciju uzceltu, atjaunotu vai pārbūvētu un nodotu ekspluatācijā Būvi. Darbā arī ietilpst darbi, kas nav minēti Projekta dokumentācijā vai Līguma pielikumos, bet kas ir uzskatāmi par nepieciešamiem, lai izpildītu Projekta dokumentācijā minēto un lai nodrošinātu Būves normālu funkcionēšanu bez papildus darbu veikšanas, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi. Darbā ietilpst materiālu, iekārtu, uzstādīšana, iebūve, testēšana, ieregulēšana un palaišana, izpilddokumentācijas sagatavošana, kā arī citu darbu un pasākumu veikšana, lai izpildītu Līgumā noteiktos pienākumus, kā arī lai nodrošinātu to, ka Izpildītāja Apakšuzņēmēji izpilda savus pienākumus.
   5. **Projekta dokumentācija** ir būvprojekts.
   6. **Defekts** ir jebkuras izpildītā Darba daļas neatbilstība Līguma vai normatīvo aktu prasībām, kas atklājusies Līguma izpildes vai garantijas termiņa laikā.
   7. **Apakšuzņēmējs** ir Izpildītāja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
   8. **Atbildīgais** **būvdarbu vadītājs** ir Izpildītāja norīkota sertificēta persona, kura Izpildītāja vārdā vada Darba izpildi Būvobjektā.
   9. **Asistents** ir Atbildīgā būvdarbu vadītāja palīgs Būvobjektā.
   10. **Pasūtītāja pārstāvis** ir Pasūtītāja darbinieks, kurš pārstāv Pasūtītāja intereses būvniecības procesā un ir pilnvarots pieņemt lēmumus, dot rīkojumus un saskaņojumus Līgumā paredzētajos gadījumos, kā arī veic būvuzraudzību atbilstoši Ministru kabineta 2014.gada 19.augusta noteikumiem Nr.500 „Vispārīgie būvnoteikumi”.
   11. **Izpildīto darbu nodošanas – pieņemšanas akts** ir akts **Forma 2**,ko izmanto izpildīto darbu uzskaitei.
2. **LĪGUMA PRIEKŠMETS**
   1. Pamatojoties uz iepirkuma *„Elizabetes ielas pārbūve posmā no Kviešu ielas līdz Ziemeļu ielai, Liepājā” (LPP 2019/22)* rezultātiem, Pasūtītājs pasūta, un Izpildītājs veic Darbu **objektā Elizabetes ielas pārbūve posmā no Kviešu ielas līdz Ziemeļu ielai, Liepājā** saskaņā ar Līgumu atbilstoši Būvniecības likumam un citiem Latvijas Republikā spēkā esošajiem normatīvajiem aktiem.
   2. Par Līguma sastāvdaļām uzskatāmi arī:
      1. Izpildīto darbu nodošanas – pieņemšanas akta (Forma 2) forma (1.pielikums);
      2. Izpildītāja iesniegtā finanšu piedāvājuma kopija;
      3. SIA “Evolution Road” izstrādātais būvprojekts “Elizabetes ielas pārbūve posmā no Kviešu ielas līdz Ziemeļu ielai, Liepājā”;
      4. Darbu veikšanas projekts pēc tā iesniegšanas Pasūtītājam.
3. **VISPĀRĪGIE NOTEIKUMI**
   1. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par šī Līguma priekšmetu zaudē spēku.
   2. Puses apliecina, ka ir sniegušas patiesu un pilnīgu informāciju.
   3. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
   4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
4. **IZPILDĪTĀJA APLIECINĀJUMI**

Parakstot Līgumu Izpildītājs apliecina, ka:

* 1. Līguma summa ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Būvi Pasūtītājam saskaņā ar šo Līgumu;
  2. ir apmeklējis būvobjektu, iepazinies ar visiem apstākļiem, kas varētu ietekmēt Līguma summu un Darba izpildes termiņu, tai skaitā iepazinies ar darba organizēšanas iespējām;
  3. tam ir nepieciešamās speciālās atļaujas un sertifikāti Līgumā noteiktā Darba veikšanai;
  4. Darbu nodos tikai tādiem Apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas vai sertifikātus uzticētās Darba daļas veikšanai.

1. **LĪGUMA UN DARBA IZPILDES TERMIŅŠ**
2. Līgums stājas spēkā ar tā parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.
3. Izpildītājs apņemas pabeigt Līguma 2.sadaļā minēto Darbu **90 *(deviņdesmit)*** dienu laikā pēc Būvlaukuma nodošanas Izpildītājam Darba uzsākšanai ar nodošanas – pieņemšanas aktu, pēc Darba pabeigšanas nododot Darbu Pasūtītājam ar Darba nodošanas aktu (formu saskaņot ar Pasūtītāja pārstāvi). Šajā punktā minētajā termiņā ir iekļauts arī laiks dokumentācijas sagatavošanai Darba nodošanai, t.sk., Līguma 19.4.punktā noteiktās dokumentācijas sagatavošanai.
4. Izpildītājsne vēlāk kā **5 *(piecu)*** darba dienu laikā pēc Līguma parakstīšanas iesniedz Pasūtītājam visus nepieciešamos dokumentus būvdarbu uzsākšanas nosacījumu izpildei saskaņā ar Ministru Kabineta 2014.gada 14.oktobra noteikumiem Nr.633 "Autoceļu un ielu būvnoteikumi" t.sk., civiltiesiskās atbildības apdrošināšanas polisi, rīkojumu par Izpildītāja darba aizsardzības koordinatoru un Atbildīgo būvdarba vadītāju.
5. Izpildītājam ir pienākums **4 *(četru)*** darba dienu laikā pēc Pasūtītāja paziņojuma nosūtīšanas ierasties pie Pasūtītāja, lai saņemtu un parakstītu Būvlaukuma nodošanas – pieņemšanas aktu, ar kuru Izpildītājs uzņemas atbildību par Būvlaukumu. Pasūtītājs Būvlaukuma nodošanas – pieņemšanas aktam pievieno būvatļaujas kopiju, būvdarbu žurnālu un citu dokumentāciju.
6. Izpildītājs apņemas uzsākt Darbu ne vēlāk kā **7 *(septiņu)*** darba dienu laikā pēc Būvlaukuma nodošanas Izpildītājam Darba uzsākšanai ar nodošanas – pieņemšanas aktu un veikt Darbu saskaņā ar iesniegto kalendāro grafiku un šī Līguma 5.2.punktā noteikto termiņu.
7. Kad Būve pieņemta ekspluatācijā, tad Izpildītājs nodod Būvlaukumu Pasūtītājam ar nodošanas – pieņemšanas aktu, kam pievieno Līguma 11.2.punktā noteikto Līguma rezultātā veikto Darbu garantiju apliecinošu dokumentu.
8. Izpildītājam laikus jāinformē Pasūtītājs par visiem apstākļiem, kas var kavēt Darba izpildes termiņu.
9. Pasūtītājs ir tiesīgs pārtraukt Darba izpildi uz laiku, par to vismaz 2 *(divas)* nedēļas iepriekš rakstiski informējot Izpildītāju, veicot savstarpējos norēķinus un norādot laiku vai nosacījumus, kuriem jāiestājas, lai Darba izpilde tiktu atsākta.
10. Izpildītājam **5 (*piecu*)** darba dienu laikā pēc Līguma parakstīšanas jāiesniedz Pasūtītājam Pasūtītāja pārstāvja saskaņotu Darbu veikšanas projektu atbilstoši Ministru kabineta 2014.gada 21.oktobra noteikumiem Nr. 655 “Noteikumi par Latvijas būvnormatīvu LBN310-14 “Darbu veikšanas projekts”. Darba izpildes kalendārajā grafikā jānorāda iespējamie tehnoloģiskie pārtraukumi.
11. Ja meteoroloģisku apstākļu dēļ atsevišķu vai visu būvdarbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu būvdarbu veikšanai. Par tehnoloģiskā pārtraukuma noteikšanu Pasūtītājs savlaicīgi informē Izpildītāju rakstiski, norādot tehnoloģiskā pārtraukumu apjomu un apstākļus, kādiem jāiestājas, lai darbi varētu tikt atsākti. Tehnoloģisko pārtraukumu neieskaita noteiktajā Darba izpildes termiņā, izņemot gadījumus, kad tehnoloģiskais pārtraukums noteikts tikai atsevišķiem darbu veidiem un termiņš attiecībā uz konkrētajiem darbu veidiem proporcionāli tiek pagarināts.
12. **LĪGUMA SUMMA** 
    1. Līguma summa ir **87151,46 EUR *(astoņdesmit septiņi tūkstoši viens simts piecdesmit viens euro un 46 centi)*** un pievienotās vērtības nodokli (turpmāk - PVN) 21% 18301,51 EUR (*astoņpadsmit tūkstoši trīs simti viens euro un 51 cents)*, kopā 105453,27 EUR *(viens simts pieci tūkstoši četri simti piecdesmit trīs euro un 27 centi)*.
    2. Pamatojoties uz 2012.gada 29.novembra Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem un būvizstrādājumu piegādei”**,** PVN apmaksu būvdarbiem veic Pasūtītājs (būvniecības pakalpojumu saņēmējs).
    3. Pasūtītājs veic apmaksu atbilstoši padarītajam darbu apjomam un nosolītajām vienību cenām.
    4. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar Projekta dokumentāciju, Latvijas Republikā spēkā esošajiem normatīvajiem aktiem un pieņemts ar Pasūtītāja parakstītiem ikmēneša Izpildīto darbu nodošanas – pieņemšanas aktiem.
    5. Vienīgi Izpildītājs uzņemas visu risku, kas saistīts ar iespējamo būvizmaksu sadārdzinājumu Darba veikšanas gaitā, un tas nekādā veidā nevar ietekmēt Līguma summu.

7. NORĒĶINU KĀRTĪBA

* 1. Pasūtītājs maksā Izpildītājam avansu 20% (*divdesmit procentu*) apmērā no Līguma summas bezskaidras naudas norēķinu veidā 30 (*trīsdesmit*) dienu laikā pēc rēķina un 11.1.punktā minētās avansa garantijas apliecinoša dokumenta saņemšanas dienas.
  2. Izmaksātais avanss tiek dzēsts proporcionāli paveiktā darba apjomam katrā starpmaksājumā. Kad  Darba izpilde sasniegta 80% apmērā no Līguma summas, avanss tiek dzēsts pilnībā.
  3. Izpildītājs ikmēneša Izpildīto darbu nodošanas – pieņemšanas aktus iesniedz Pasūtītājam līdz katra mēneša 5.(*piektajam*) datumam vai nākamajai darba dienai, ja mēneša 5. (*piektais*) datums ir brīvdiena.
  4. Pasūtītājs maksā Izpildītājam ikmēneša starpmaksājumus bezskaidras naudas norēķinu veidā 30 (*trīsdesmit)* dienu laikā pēc Izpildīto darbu nodošanas – pieņemšanas akta parakstīšanas un rēķina saņemšanas dienas.
  5. Ja Izpildītājs līdz Līguma 7.3.punktā minētam datumam neiesniedz Izpildīto darbu nodošanas – pieņemšanas aktu, tad ikmēneša maksājumu termiņš tiek pagarināts līdz 60 (*sešdesmit*) dienām pēc Izpildīto darbu nodošanas - pieņemšanas akta parakstīšanas un rēķina saņemšanas dienas.
  6. Pasūtītājs ikmēneša maksājumu norēķinus veic tikai pēc tam, kad ir pieņēmis no Izpildītāja iepriekšējā periodā izpildīto Darbu ar Izpildīto darbu nodošanas - pieņemšanas aktu. Pasūtītājs izskata saņemto ikmēneša Izpildīto darbu nodošanas - pieņemšanas aktu un 10 (*desmit*) darba dienu laikā to paraksta un atgriež vienu eksemplāru Izpildītājam. Ja 15 (*piecpadsmit*) darba dienu laikā pēc ikmēneša Izpildīto darbu nodošanas - pieņemšanas akta iesniegšanas Pasūtītājam tas netiek parakstīts vai netiek sniegts pamatots atteikums par veikto darbu pieņemšanu, veiktie darbi tiek uzskatīti par pieņemtiem. Ja Darba kvalitāte uz nodošanas brīdi neatbilst šī Līguma prasībām, tad Pasūtītājs ir tiesīgs neparakstīt ikmēneša Izpildīto darbu nodošanas - pieņemšanas aktu, bet 5 (*piecu*) darba dienu laikā rakstiski pamatot savus iebildumus un noteikt jaunu termiņu, kurā Izpildītājam ir jānovērš pieļautās kļūdas un neprecizitātes.
  7. Attiecīgā Darba pieņemšana ar Izpildīto darbu nodošanas - pieņemšanas aktu ir pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos un atklājušos trūkumus un Defektus.
  8. Pasūtītājs veic maksājumus Izpildītājam par izpildīto Darbu līdz samaksa par izpildīto Darbu sasniedz 80% (*astoņdesmit procentu*) apmēru no Līguma summas.
  9. Pēc Darba izpildes un Būves pieņemšanas ekspluatācijā, Pasūtītājs Izpildītājam apmaksā 15% (*piecpadsmit procenti*) no faktiski Izpildīto un Pasūtītāja akceptēto Darbu daudzuma kopsummas 30 (*trīsdesmit*) dienu laikā pēc rēķina saņemšanas.
  10. Pēc Līguma 11.2.punktā minētā dokumenta iesniegšanas Pasūtītājs samaksā Izpildītājam atlikušos 5% (*pieci procentus*) no faktiski izpildīto un Pasūtītāja pieņemto darbu daudzuma kopsummas 30 (*trīsdesmit*) dienu laikā pēc rēķina saņemšanas.
  11. Ja Pasūtītājam netiek iesniegts Līguma 11.2.punktā minētais dokuments, Pasūtītājs samaksā Izpildītājam atlikušos 5% (*piecus procentus*) no faktiski izpildīto un Pasūtītāja pieņemto darbu daudzuma kopsummas 30 (*trīsdesmit*) dienu laikā pēc garantijas laika beigām un atbilstoša rēķina saņemšanas. Pēc garantijas termiņa beigām Pasūtītājs izmaksā atlikušo summu, kas nav izlietota garantiju izpildei.
  12. Par maksājuma dienu uzskatāma pārskaitījuma izdarīšanas diena.

8. RĒĶINI

8.1. Visiem rēķiniem jābūt adresētiem Pasūtītājam un tajos jānorāda:

8.2. Rēķinos jānorāda:

8.2.1. Pasūtītāja nosaukums: „Liepājas pilsētas pašvaldības iestāde "Komunālā pārvalde””;

8.2.2. šī Līguma numurs;

8.2.3. rekvizīti atbilstoši 2012.gada 29.novembra Pievienotās vērtības nodokļa likuma 125.panta prasībām;

8.2.4. avansa rēķinā ir jānorāda, ka tas ir avansa rēķins, bet pārējos rēķinos - Izpildīto darbu nodošanas - pieņemšanas akta numurs un periods, par kuru tiek izrakstīts rēķins.

8.3. Kopā ar starpmaksājuma un gala norēķina rēķinu jāiesniedz Izpildīto darbu nodošanas - pieņemšanas akti. Šo aktu iesniedz gan rakstiskā formā, gan elektroniski Pasūtītāja pārstāvim.

8.4. Katrā Izpildītā darba nodošanas – pieņemšanas aktā ir jāuzrāda:

8.4.1.atskaites periods;

8.4.2.šī Līguma numurs;

8.4.3.Darba apjoms un vērtība (atšifrēti daudzumu aprēķini) par atskaites periodu, pamatojoties uz Projekta dokumentācijas rasējumiem, darbu apjomiem vai kopīgām pārbaudēm.

8.5. Ja norēķinam ir nepieciešamas pārbaudes Būvlaukumā, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā Būvlaukumā nav uzskatāma par Darba apjomu atzīšanu.

8.6. Rasējumos vai citā dokumentācijā jābūt tieši saskatāmiem visiem mēriem, kas nepieciešami rēķina pārbaudei.

9. IZMAIŅAS DARBU DAUDZUMOS

* 1. Šis ir vienības cenu līgums, un darbu daudzumu sarakstā dotie darbu daudzumi ir aptuveni un var atšķirties no uzmērītajiem daudzumiem, veicot Projekta dokumentācijā paredzētos darbus.
  2. Faktiskajiem darbu daudzumiem jābūt saskaņotiem ar Pasūtītāju kā arī uzmērītiem Līgumā un normatīvajos aktos noteiktajā kārtībā uzmērītiem.
  3. Pasūtītājs var veikt darbu daudzumu samazināšanu atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas un citus Darbus, ja tas konstatē, ka tie nav nepieciešamas Darba izpildei. Darba daudzumu samazināšana noformējama rakstiski, kā arī par to jāinformē Izpildītājs.
  4. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu Būves normālu funkcionēšanu, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi.
  5. Izmaiņas darbu daudzumos Pasūtītājs var veikt pēc savas iniciatīvas, kā arī pēc Izpildītāja rakstiska pieprasījuma. Par tām savlaicīgi jāinformē Izpildītājs.
  6. Vienību cenu noteikšana darbu daudzumu izmaiņu gadījumā:
     1. Izpildītāja piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;
     2. Ja izmainītos darbu daudzumos ir iekļauti Līguma tāmei analogi darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
     3. Ja ieslēdzamie darbi ietver pozīcijas, kas nav minētas darbu daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis sagatavo vismaz 2 (*divu*) ražotāju/piegādātāju piedāvājumus konkrētajai pozīcijai un izvērtē Izpildītāja iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas Puses, ja nepieciešams pieaicinot Latvijas Būvinženieru savienības nozīmētu ekspertu.
  7. Puses rakstiski vienojas par izmaiņām darbu daudzumos, kā arī par izmaiņām Līguma summā, ja tas nepieciešams.
  8. Darba daudzumu samazināšanas gadījumā atbilstoši samazināma Līguma summa. Pusēm vienojoties, samazināmo Līguma summas daļu var izmantot saskaņā ar Līguma noteikumiem.
  9. Šajā sadaļā atrunāto izmaiņu apjoms nedrīkst pārsniegt Publisko iepirkumu likuma 61.panta piektajā daļā noteikto apjomu.
  10. Iepirkuma piedāvājumā Izpildītāja piedāvāto materiālu aizstāšana ar ekvivalentiem materiāliem ir pieļaujama, saskaņojot ar Pasūtītāju, gadījumā, ja ražotājs ir pārtraucis ražot konkrēto produktu.

1. **SAPULCES**
   1. Pēc vienas Puses pieprasījuma tiek noturētas sapulces, kurās piedalās Izpildītāja pārstāvis un Pasūtītāja pārstāvis.
   2. Izpildītājam ir pienākums 2 (*divas*) darba dienas pirms sapulces elektroniski nosūtīt Pasūtītājam risināmos jautājumus un priekšlikumus.
   3. Sapulces vada Pasūtītāja pārstāvis, bet protokolē Izpildītāja pārstāvis. Izpildītāja pārstāvis 3 (*trīs*) darba dienu laikā nosūta sagatavotos protokolus elektroniski visiem sapulces dalībniekiem. Protokola formu nosaka Pasūtītāja pārstāvis.
   4. Iesaistītājām Pusēm ir pienākums 2 (*divu*) darba dienu laikā pēc 10.3.punktā minētā protokola saņemšanas to izskatīt un elektroniski nosūtīt Izpildītājam komentārus. Izpildītājam ir pienākums pamatot protokolā izvirzītos jautājumus un priekšlikumus, atsaucoties uz Projekta dokumentāciju, Līgumu un faktisko situāciju dabā.
   5. Protokoli tiek sagatavoti un parakstīti 2 (*divos)* eksemplāros, no kuriem viens glabājas pie Pasūtītāja un viens pie Izpildītāja. Protokolus paraksta Izpildītāja pārstāvis un Pasūtītāja pārstāvis. Jebkurš no sapulces dalībniekiem, kurš nepiekrīt protokolam, ir tiesīgs pievienot rakstiskas piezīmes.
   6. Līguma 9.sadaļā „Izmaiņas darbu daudzumos” atrunātās izmaiņas veicamas tikai pēc to ierakstīšanas sapulces protokolā un protokola parakstīšanas.
2. **LĪGUMA SAISTĪBU IZPILDES NODROŠINĀJUMI UN APDROŠINĀŠANA**
   1. Priekšapmaksas jeb avansa maksājuma nodrošinājums:
      1. Izpildītājam 5 (*piecu*) darba dienu laikā pēc Līguma parakstīšanas, jāiesniedz Pasūtītājam priekšapmaksas jeb avansa maksājuma nodrošinājuma apliecinošs dokumenta oriģināls – kredītiestādes vai tās filiāles garantija vai apdrošināšanas sabiedrības līgums, polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības ar prasību pēc pirmā pieprasījuma atmaksāt Pasūtītājam avansu, ko Pasūtītājs izmaksājis Izpildītājam, ja Izpildītājs neizpilda Līguma noteikumus.
      2. Priekšapmaksas jeb avansa nodrošinājumam jābūt par pilnu avansa maksājuma apmēru un tam jābūt spēkā vismaz līdz avansa dzēšanai pilnā apmērā.
   2. Līguma rezultātā veikto Darbu garantijas nodrošinājums.
      1. Izpildītājam **5 (*piecu*)** darba dienu laikā pēc Būves pieņemšanas ekspluatācijā kopā ar Līguma 5.6.punktā minēto Būvlaukuma nodošanas – pieņemšanas aktu jāiesniedz Pasūtītājam Līguma rezultātā veiktā Darba garantijas nodrošinājumu apliecinošs dokumenta oriģināls – kredītiestādes izsniegta garantija vai apdrošināšanas sabiedrības līgums, polise vai cits dokuments, uz kā pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama būvniecības darbu Defektu novēršanai, ja Izpildītājs atteicies veikt būvniecības darbu Defektu novēršanu.
      2. Līguma rezultātā veiktā Darba garantijas nodrošinājumam jābūt par summu ne mazāku kā 5% (*piecu procentu*) apmērā no Līguma summas ar PVN, kas fiksēta uz Būves pieņemšanas ekspluatācijā dienu un jābūt spēkā vismaz **3 (trīs)** gadus pēc Būves pieņemšanas ekspluatācijā. Nodrošinājuma devējam jāgarantē kopā 3 (trīs) gadus nodrošinājuma izmaksa, kas paredzēta, lai novērstu garantijas laikā radušos bojājumus un Defektus (izņemot dabisko nolietojumu), ja Izpildītājs šos bojājumus un Defektus nenovērš Līgumā paredzētajā laikā vai arī kādu citu apstākļu dēļ to nespēj veikt (būvnieka maksātnespēja, bankrots, likvidācija).
   3. Visas izmaksas, kas saistītas ar Līguma saistību izpildes nodrošinājumu sniegšanu sedz Izpildītājs par saviem līdzekļiem.
   4. Civiltiesiskās atbildības apdrošināšana.
      1. Izpildītājam šī Līguma 5.3.punktā noteiktajā termiņā jāiesniedz Pasūtītājam 2014.gada 19.augusta Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” atbilstoša Izpildītāja apdrošināšanas polises kopija, bet ja apdrošināšanas līgums noslēgts uz gadu, tad apdrošinātāja izziņa, kas paredzēta Liepājas pilsētas pašvaldības iestādei “Liepājas pilsētas Būvvalde” (turpmāk - Būvvalde).
      2. Izpildītājam šī Līguma 5.3.punktā noteiktajā termiņā jāiesniedz Pasūtītājam 2014.gada 19.augusta Ministru kabineta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” atbilstoša Atbildīgā būvdarbu vadītāja civiltiesiskās apdrošināšanas polises kopija.
      3. Izpildītāja un Atbildīgā būvdarbu vadītāja civiltiesiskās apdrošināšanas līgums jāuztur spēkā visu būvniecības un garantijas periodu, iesniedzot atbilstošus dokumentus Pasūtītājam.

11.5. Būvniecības visu risku apdrošināšana.

11.5.1. Izpildītājam pirms šī Līguma 5.4.punktā minētā Būvlaukuma nodošanas – pieņemšanas akta parakstīšanas, par saviem līdzekļiem jāveic būvniecības visu risku apdrošināšana pilnas Līguma summas ar PVN apmērā un jāiesniedz apliecināta polises kopija Pasūtītājam. Apdrošināšanas gadījumā atlīdzību jāsaņem Izpildītājam. Līguma summas izmaiņu gadījumā Izpildītājam ir pienākums grozīt polisē noteikto apdrošināšanas summu gadījumā, ja Līguma summa palielin`ās par vairāk nekā 10 (*desmit*) procentiem un iesniegt atbilstošu polisi 10 (*desmit*) darba dienu laikā no attiecīgo izmaiņu Līguma summā spēkā stāšanās dienas.

11.5.2. Būvniecības visu risku apdrošināšanai jābūt spēkā līdz Būves pieņemšanai ekspluatācijā.

11.5.3. Gadījumā, ja Būve nav atjaunojama pēc apdrošināšanas gadījuma iestāšanās, atlīdzību saņem Pasūtītājs.

11.6. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.

1. **BŪVLAUKUMS**

#### 12.1. Reklāma

Reklāma Būvlaukumā pieļaujama tikai ar Maksātāja un Pasūtītāja rakstisku piekrišanu, ievērojot Liepājas pilsētas domes 2013.gada 22.augusta saistošos noteikumus Nr.14 „Par reklāmu izvietošanas kārtību Liepājā”.

#### 12.2. Būvlaukuma komunikācijas

* + 1. Visu pasākumu veikšana būvniecības nodrošināšanai gruntsgabala un ēkas robežās ir Izpildītāja pienākums.
    2. Izpildītājs komunikāciju (piemēram, ūdens, elektrība un kanalizācija) lietošanu apmaksā patstāvīgi saskaņā ar skaitītāju rādītājiem un saņemtiem rēķiniem.
    3. Izpildītājam ir pašam jāpieprasa pieslēgt viņam nepieciešamās komunikācijas un jāpārņem ar to saistītās izmaksas.

#### 12.3. Būvlaukuma drošība un kārtība

* + 1. Visā Darba laikā līdz Būves nodošanai ekspluatācijā Izpildītājam jāuzņemas visi normatīvajos aktos, valsts un pašvaldības institūciju normatīvajos aktos paredzētie Darba drošības, aizsardzības un kārtības pasākumi Būvlaukumā, t.sk. laikā, kad būvdarbi netiek veikti.
    2. Visā Darba laikā līdz Būves nodošanai ekspluatācijā Izpildītājam jānodrošina Būvlaukumā darba aizsardzības koordinators.
    3. Izpildītājam nepieciešams uzraudzīt un apsargāt celtniecības namiņus, materiālus, darba iekārtas, darba drēbes un citas iekārtojuma vērtības, piegādātos materiālus un izpildītos darbus, arī laikā, kad Darbs netiek veikts. Nosacījums ir spēkā arī tad, ja Izpildītājs ir nolīdzis īpašu apsardzes dienestu.
    4. Izpildītājam, veicot Darbu, ir jāveic visi iespējamie pasākumi trokšņu, putekļu, netīrumu utt. samazināšanai, izmantojot piemērotas ierīces, putekļu nosūcējus, aizsargplēvju vairogus, nosegmateriālus un citas ierīces.
    5. Ja, veicot Darbu, tiek atrasta cilvēka veselībai un dzīvībai bīstama lieta vai viela, tad Izpildītājam nekavējoties jāveic attiecīgie drošības pasākumi, piemēram, to atrašanās vietas norobežošana, Darba pārtraukšana, evakuācija. Attiecīgie pasākumi, iepriekš saskaņojot ar Pasūtītāju, Izpildītājam jāveic pašam, vai jāuztic veikt kādai citai kompetentai personai. Izmaksas sedz Pasūtītājs, ja Izpildītājs tās ir saskaņojis ar Pasūtītāju.
    6. Izpildītājam ir nekavējoties jāinformē Pasūtītājs par jebkuru nelaimes gadījumu Būvlaukumā vai ar to saistītā vietā, kur Izpildītājs veic Darbu.
    7. Jebkura materiāla (kravas) pārvietošana Izpildītājam jāveic ar piemērotiem transporta līdzekļiem, kas nodrošina kravas neizbārstīšanos.
    8. Izpildītājam jāseko, lai viņa transports ārpus darbu zonas atbilstu visiem spēkā esošajiem normatīvajiem aktiem, slodžu un apjomu ierobežojumiem. Izpildītājam nekavējoties jānotīra visi nobirumi, kas radušies uz ielām, Būvlaukumā vai ārpus tā.
    9. Izpildītājs atbild par visiem zaudējumiem, kas radušies Izpildītājam vai Pasūtītājam un jebkurām citām personām šajā Līgumā minēto pasākumu neizpildīšanas gadījumā un darba drošības tehnikas neievērošanas gadījumā.

#### 12.4. Izpildītāja pienākumi Būvlaukumā

* + 1. Izpildītājam ir pienākums savlaicīgi, bet ne vēlāk kā 5 (*piecas*) dienas iepriekš informēt trešās personas par tāda Darba veikšanu, kura laikā ir iespējami traucējumi saimnieciskai darbībai un piekļuvei īpašumiem.
    2. Izpildītājam pastāvīgi jāatbrīvo Būvlaukums no būvatkritumiem. Izpildītāja rīcībā nodotie darba laukumi, telpas un piebraucamie ceļi, pabeidzot Darbu, ir jānodod atpakaļ ne sliktākā stāvoklī, kāds bija pirms Darba uzsākšanas. Pirms Darba uzsākšanas jāveic iepriekšminēto telpu un teritoriju fotofiksācija. Koki un pārējie augi Būvlaukumā jāsargā no bojājumiem.
    3. Visas izmaksas par telpām, kas izīrētas uz laiku, un svešu zemesgabalu izmantošanas atļaujām, satiksmes regulēšanu un citiem pasākumiem, jāsedz Izpildītājam.
    4. Nododot Būvi Pasūtītājam ar Darba nodošanas aktu, Izpildītājam ir jānodrošina, ka Būvlaukums ir pilnībā attīrīts no būvdarbu atkritumiem un neizmantotiem materiāliem.
    5. Izpildītājam būvdarbu laikā jānodrošina īpašniekiem un operatīvajiem transportiem piekļūšanu piegulošajiem zemesgabaliem.
    6. Izpildītājam jāveic radušos atkritumu utilizācija normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus.
    7. Izpildītājam jānodrošina Pasūtītāja pārstāvis ar praktisku palīdzību kontrolmērījumu veikšanai, ieskaitot darbaspēku (palīgu).
    8. Izpildītājam būvdarbu laikā Būvobjekta robežās jānodrošina droša gājēju pārvietošanās.
    9. Pamatojoties uz Liepājas pilsētas domes 2012.gada 20.decembra saistošajiem noteikumiem Nr.33 „Par rakšanas darbu veikšanu Liepājas pilsētā” un to grozījumiem, Izpildītājam Būvdarbu laikā ielu teritorijā aizliegts uzkrāt būvgružus un sadzīves atkritumus, liekā grunts un materiāli jāaizvāc un darba vieta jāsakārto **24** **(*divdesmit četru*) stundu** laikā pēc tranšejas aizbēršanas.

1. **PRECES UN MATERIĀLI**
   1. Visām precēm un materiāliem, kas tiks pielietoti Darba izpildē, jābūt jauniem un nelietotiem, kā arī jāatbilst normatīvajos aktos un Projekta dokumentācijā noteiktajām prasībām, ja Pasūtītājs nav noteicis savādāk.
   2. Darba izpildes gaitā atgūtie materiāli (bruģakmeņi, aku detaļas, metāla konstrukcijas, ceļa zīmes un citi materiāli) ir Pasūtītāja īpašums un pēc Pasūtītāja pieprasījuma nogādājami uz norādīto vietu bez grunts vai citu materiālu piemaisījumiem Liepājas pilsētas robežās, ja sapulcēs nav lemts savādāk. Piegādājot bruģakmeni tam jābūt šķirotam (atsevišķi kaltais, apaļais, betona, ceļa apmales). Par atgūto materiālu piegādi atsevišķa samaksa netiek veikta.

#### 14. ZIŅOJUMS

* 1. Izpildītājam pēc Pasūtītāja pieprasījuma 3 (*trīs*) darba dienu laikā jāiesniedz rakstisks ziņojums.
  2. Ziņojumā jāietver:
     1. informācija par esošo situāciju Būvobjektā, tuvākajā laikā plānoto un iepriekš veikto darbu izpildi;
     2. ieteicamās korekcijas, kas nepieciešamas, lai izlabotu vai samazinātu esošās vai potenciālās problēmas un iespējamos Darba procesa kavējumus un izmaksas;
     3. informācija par iespējamajām izmaiņām;
     4. aktualizēts Darba izpildes kalendārais laika grafiks un, pēc Pasūtītāja pieprasījuma, naudas plūsmas grafiks.
  3. Pasūtītājs var noteikt citu ziņojuma saturu par to laicīgi informējot Izpildītāju.
  4. Ziņojumu paraksta Izpildītāja pārstāvis un iesniedz Pasūtītājam.

#### DARBA VADĪBA UN UZRAUDZĪBA

* 1. Pasūtītājs Darba izpildes pārraudzībai ieceļ pārstāvi, kas norādīts Līguma 27.1.punktā.
  2. Izpildītājs norīko līdz Darba beigām Izpildītāja pārstāvi – sertificētu Atbildīgo būvdarbu vadītāju, kas norādīts Līguma 27.2.punktā un būvdarbu vadītāja Asistentu, kas norādīts Līguma 27.3.punktā. Atbildīgo būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 17.sadaļā noteikto.
  3. Izpildītāja rīcībā ir jābūt visiem Darba izpildei nepieciešamajiem sertificētiem speciālistiem un Izpildītājam jābūt reģistrētam Latvijas Republikas Būvkomersantu reģistrā.
  4. Piesaistītajiem sertificētajiem speciālistiem jāpiedalās Līguma izpildē, tajā skaitā, jānodrošina Atbildīgā būvdarbu vadītāja vai viņa Asistenta atrašanās Būvlaukumā visā Darba izpildes laikā, kad vien norit būvdarbi (arī ārpus normālā darba laika un brīvdienās), nodrošinot nepārtrauktu būvniecības procesa uzraudzību.
  5. Izpildītājam ir jādod iespējas Pasūtītājam, Pasūtītāja pārstāvim Darba izpildes laikā veikt izpildītā Darba vai tā daļu kontrolpārbaudes.
  6. Pasūtītāja pārstāvis ir tiesīgs pārbaudīt Darba apjomu izpildi un kvalitāti. Šādas pārbaudes nemazina Līgumā paredzēto Izpildītāja atbildību.

#### 16. DARBA IZPILDES DOKUMENTĀCIJA

* 1. Izpildītājam būvdarbu norise ir jāatspoguļo, aizpildot būvdarbu žurnālu latviešu valodā. Tajā jābūt ietvertiem visiem datiem, kas ir nozīmīgi Darba izpildē un norēķinos.
  2. Ja nepieciešams, Izpildītājs izstrādā izvērstus Projekta dokumentācijas risinājumus (*mezglu, detaļu risinājumi*) un saskaņo tos ar Pasūtītāja pārstāvi.

#### LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA

* 1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu  likumu.
  2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (*piecu*) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī Līguma un normatīvo aktu noteikumiem.
  3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
  4. Būvniecības laikā Pasūtītājam ir tiesības pieprasīt nomainīt Atbildīgo būvdarbu vadītāju, kā arī būvdarbu vadītāja Asistentu gadījumā, ja tie savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par personāla nomaiņu.
  5. Ja Izpildītājs neievēro Līguma 17.sadaļā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 5.2.punktā noteiktais Darba izpildes termiņš netiek pagarināts.

#### 18. KVALITĀTES PĀRBAUDES

* 1. Darba kvalitātes prasības, kas jāievēro Izpildītājam, nosaka šis Līgums, Būvniecības likums, [Ministru kabineta 2014.gada 19.augusta noteikumi Nr.500 "Vispārīgie būvnoteikumi"](http://likumi.lv/doc.php?id=269069), [Ministru kabineta 2014.gada 14.oktobra noteikumi Nr.633 "Autoceļu un ielu būvnoteikumi"](http://likumi.lv/doc.php?id=269069)  Latvijas valsts standarti, VAS “Latvijas Valsts ceļi” 2018. gada 27.septembrī Tehniskajā komisijā apstiprinātajās „Ceļu specifikācijas 2019” un Projekta dokumentācija.
  2. Visas Līgumā un normatīvajos aktos noteiktās materiālu un Darba kvalitātes pārbaudes, izņemot šī Līguma 18.4. punktā minētās, jāveic Izpildītājam par saviem līdzekļiem.
  3. Pēc Pasūtītāja pieprasījuma Izpildītājam jāveic materiālu un Darba kvalitātes papildu pārbaudes. Ja papildu pārbaudes rezultātā nekādi Defekti vai neatbilstības netiek konstatēti, Pasūtītājs atlīdzina Izpildītājam pārbaudes veikšanas izdevumus.
  4. Pasūtītājs uz sava rēķina var veikt papildu Darba un materiālu kvalitātes pārbaudes.
  5. Ja materiālu vai Darba kvalitātes pārbaudes laikā tiek atklāts Defekts vai neatbilstība, tad Izpildītājs Pasūtītāja noteiktajā termiņā, uz sava rēķina un ar saviem materiāliem un darbaspēku novērš Defektu. Defektu novēršana nevar būt par pamatu Līguma Darba izpildes termiņa pagarināšanai.

1. **DARBA NODOŠANA UN PIEŅEMŠANA**
   1. Pēc Darba pabeigšanas, Izpildītājs iesniedz Pasūtītājam parakstīšanai Darba nodošanas aktu. Pasūtītājs neparaksta Darba nodošanas aktu, ja tiek konstatētas neatbilstības. Konstatētās neatbilstības Izpildītājam jānovērš un atkārtoti jāiesniedz Pasūtītājam parakstīšanai Darba nodošanas akts.
   2. Izpildītāja pienākums ir sagatavot Būvi pieņemšanai ekspluatācijā.
   3. Izpildītāja pienākums ir iegūt visus nepieciešamos atzinumus Būves pieņemšanai ekspluatācijā atbilstoši Projekta dokumentācijai un iesniegt tos Pasūtītājam. Izpildītājam jāsedz visi izdevumi, kas saistīti ar objekta nodošanu ekspluatācijā, tajā skaitā ar izpilddokumentāciju saistīti izdevumi, digitālo uzmērīšanu un citi saistītie izdevumi).
   4. Izpildītājam pirms Darba nodošanas akta parakstīšanas jāiesniedz Pasūtītājam pēdējais Izpildīto darbu nodošanas – pieņemšanas akts, objekta nodošanai ekspluatācijā nepieciešamie dokumenti, izsniegtās Darba izpildes atļaujas, atzinumi, pieņemšanas apliecības, segto darbu akti, inženierbūvju novietojuma izpilduzmērījuma plānu, materiālu kvalitāti apliecinošie dokumenti, ražotāju izsniegtie dokumenti un tml. Iesniedzamie dokumenti noformējami atbilstoši Ministru kabineta 2018. gada 4. septembra noteikumi Nr.558 „Dokumentu izstrādāšanas un noformēšanas kārtība” latviešu valodā ar satura rādītāju, kurā norādīts dokumenta nosaukums, datums, lapaspuse.
   5. Pēc visu normatīvajos aktos noteikto dokumentu, kas nepieciešami Būves pieņemšanai ekspluatācijā, saņemšanas no Izpildītāja un Darba nodošanas akta parakstīšanas, Pasūtītājs 10 (*desmit*) darba dienu laikā iesniedz dokumentus Būves pieņemšanai ekspluatācijā Liepājas pilsētas Būvvaldē.
   6. Pasūtītājs Darbu nepieņem un neparaksta Darba nodošanas aktu, ja Darbs ir nepilnīgi pabeigts vai atklāts Defekts vai neatbilstība. Ja pieņemšana nenotiek minēto iemeslu dēļ, tad Izpildītājam 5 (*piecu*) darba dienu laikā pēc Darba pabeigšanas vai Defekta vai neatbilstību novēršanas vēlreiz rakstiski ir jāpaziņo par Darba pabeigšanu Pasūtītājam un jāiesniedz Darba nodošanas akts. Darba pieņemšana neatbrīvo Izpildītāju no pienākuma novērst konstatētos Defektus vai neatbilstības, kā arī vēlāk konstatētos Defektus vai neatbilstības.
   7. Izpildītājs nodrošina veiktā Darba uzturēšanu un saglabāšanu līdz brīdim, kad Izpildītājs ir nodevis atpakaļ Būvlaukumu Pasūtītājam ar nodošanas – pieņemšanas aktu.
   8. Darbs par pilnībā pabeigtu un pieņemtu uzskatāms, kad Būve ir pieņemta ekspluatācijā atbilstoši Ministru Kabineta 2014.gada 14.oktobra noteikumiem Nr.633 "Autoceļu un ielu būvnoteikumi", un Izpildītājs nodevis atpakaļ Būvlaukumu Pasūtītājam ar nodošanas – pieņemšanas aktu.
2. **GARANTIJAS**
   1. Izpildītājs garantē veiktā Darba un materiālu kvalitāti **3 (trīs)** gadus pēc Būves pieņemšanas ekspluatācijā un novērš garantijas laikā radušos Defektus.
   2. Ja garantijas laikā tiek konstatēti Defekti, tad Izpildītājam bez maksas tie jānovērš Pasūtītāja noteiktajā termiņā. Nosakot konstatēto Defektu novēršanas termiņu, Pasūtītājs ņem vērā tehnoloģiski pareizai darbu veikšanai nepieciešamo laiku.
   3. Ja Izpildītājs garantijas termiņā atsakās novērst konstatētos Defektus vai neatbilstības, vai neuzsāk to novēršanu Līgumā noteiktā laikā, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam vai citām personām visus zaudējumus un izmaksas, kas radušās no savlaicīgas garantijas darbu neizpildes.
   4. Ja Izpildītājs atsakās veikt Defektu novēršanu garantijas laikā vai arī kādu citu apstākļu dēļ to nespēj veikt (būvkomersantu maksātnespēja, bankrots, likvidācija), tad Pasūtītājam ir tiesības vērsties pie kredītiestādes vai apdrošināšanas sabiedrības, kas izdevusi Līguma 11.2.punktā noteikto nodrošinājumu, ar prasību izmaksāt naudas summu, kas nepieciešama būvniecības darbu Defektu novēršanai.
   5. Ja Puses nevar vienoties par Defekta esamību, tad Pasūtītājs pieaicina neatkarīgu ekspertu. Eksperta pakalpojumus apmaksā tā Puse, kurai eksperta lēmums bijis nelabvēlīgs.
   6. Defektu novēršanu Izpildītājam uzdod Pasūtītājs, nosūtot paziņojumu uz Līgumā norādīto kontaktinformāciju.
   7. Pasūtītāja pārstāvis, pieaicinot Izpildītāju, veic noslēguma garantijas pārbaudi Būvobjektā ne agrāk kā 1 (*vienu*) mēnesi pirms norādītā garantijas termiņa beigu datuma, un ne vēlāk kā norādītajā garantijas termiņa beigu datumā. Ja pārbaudē konstatē Defektus, Izpildītājam ir pienākums tos novērst Līgumā noteiktajā kārtībā. Garantijas termiņš par pabeigtu uzskatāms, kad pilnībā ir novērsti garantijas pārbaudē konstatētie Defekti.
3. **LĪGUMSODI** 
   1. Ja Izpildītājs ir pārsniedzis Līguma 5.2. punktā noteikto Darba izpildes termiņu, Izpildītājs maksā Pasūtītājam līgumsodu 0,3% (*nulle komats trīs procentu*) apmērā no Līguma summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (desmit procenti) no Līguma summas. Turpmākie norēķini tiek veikti pēc līgumsoda nomaksas.
   2. Pasūtītājs par Līgumā paredzēto maksājumu saistību kavējumu, maksā Izpildītājam līgumsodu 0,3% (*nulle komats trīs procentu*) apmērā no laikā nesamaksātās naudas summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (*desmit procenti*) no nesamaksātās naudas summas.
   3. Ja Izpildītājs neiesniedz Pasūtītājam ziņojumu atbilstoši šī Līguma 14.sadaļā minētajām prasībām, tad Izpildītājs maksā Pasūtītājam līgumsodu 200,00 EUR (*divi simti euro un 00 centi*) apmērā par katru gadījumu, saskaņā ar iesniegto rēķinu. Turpmākie norēķini tiek veikti pēc līgumsoda nomaksas.
   4. Izpildītājs par Līguma 5.4.punktā noteiktā termiņa kavējumu maksā Pasūtītājam līgumsodu 0,3% (*nulle komats trīs procentu*) apmērā no Līguma summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (*desmit procenti*) no Līguma summas. Turpmākie norēķini tiek veikti pēc līgumsoda nomaksas.
   5. Izpildītājs par Līguma 5.9.punktā noteiktā termiņa kavējumu maksā Pasūtītājam līgumsodu 0,01% (*nulle komats nulle vienu procentu*) apmērā no Līguma summas par katru nokavētu dienu, saskaņā ar iesniegto rēķinu bet kopsummā ne vairāk kā 10% (*desmit procenti*) no Līguma summas. Turpmākie norēķini tiek veikti pēc līgumsoda nomaksas.
   6. Ja Pasūtītājs konstatē, ka Būvlaukumā neatrodas Latvijas Republikas normatīvajos aktos noteiktie Darba veikšanas dokumenti vai tie nav aizpildīti atbilstoši Līguma vai normatīvo aktu prasībām, Pasūtītājs vai tā pārstāvis sastāda aktu un Izpildītājs maksā Pasūtītājam līgumsodu 150,00 EUR (*viens simts piecdesmit euro un 00 centi*) apmērā par katru gadījumu. Turpmākie norēķini tiek veikti pēc līgumsoda nomaksas.
   7. Līgumsoda nomaksa neatbrīvo Puses no Līguma turpmākas pildīšanas.
   8. Ja Izpildītājam jāmaksā līgumsods Pasūtītājam, Pasūtītājs iesniedz rēķinu Izpildītājam. Rēķina apmaksas termiņš ir 30 (*trīsdesmit*) dienas no rēķina saņemšanas dienas.
   9. Ja Pasūtītājam jāmaksā līgumsods Izpildītājam, Izpildītājs iesniedz rēķinu Pasūtītājam. Rēķina apmaksas termiņš ir 30 (*trīsdesmit*) dienas no rēķina saņemšanas dienas.
   10. Pasūtītājs līgumsodu var ieturēt no Izpildītājam un Pasūtītājam maksājamās atlīdzības.

#### 22. ZAUDĒJUMI, BOJĀJUMI UN BOJĀEJAS RISKS

22.1. Ja Darba izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (*piecu*) darba dienu laikā pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts. Eksperta pakalpojumus apmaksā tā Puse, kurai eksperta lēmums bijis nelabvēlīgs.

22.2. Ja trešā persona nodara Izpildītājam zaudējumus, Pasūtītājs par to nav atbildīgs. Izpildītāja prasības pret zaudējuma radītāju netiek ierobežotas.

22.3. Izpildītājam pirms Darba uzsākšanas ir jāpārliecinās par Būvlaukuma un uz tā izbūvēto komunikāciju, konstrukciju tehnisko stāvokli. Izpildītājam jāpārliecinās, vai viņš var veikt Darbu, neradot bojājumus komunikācijām un konstrukcijām un draudus cilvēka veselībai un dzīvībai. Izpildītājam ir jāpieņem un jāpārņem iepriekš izbūvētas un pasūtītas Būves daļas, iekārtas u.c., ko viņa rīcībā nodod Pasūtītājs. Pēc pārņemšanas bojājumu un bojāejas risks pāriet Izpildītāja ziņā. Iespējamie iebildumi pirms Darba uzsākšanas rakstiski jāpaziņo Pasūtītājam. Vēlākas iebildes netiek ņemtas vērā.

22.4. Izpildītājs ir atbildīgs par zaudējumiem, kas radušies tā darbības vai bezdarbības dēļ citām personām, kā arī apmaksā tos.

#### 23.DEFEKTI

23.1. Izpildītājs garantijas laikā radušos Defektus novērš saskaņā ar Līguma 20.sadaļas nosacījumiem.

23.2. Ja Darba izpildes laikā konstatētie Defekti rada draudus cilvēka veselībai, dzīvībai un videi, Izpildītājam draudi jānovērš nekavējoši pēc fakta konstatēšanas, bet ne vēlāk **kā 1 (*vienas*) stundas** laikā pēc Pasūtītāja vai Pasūtītāja norīkotas personas paziņojuma nosūtīšanas uz Līgumā norādīto kontaktinformāciju.

23.3. Defektu novēršanu Izpildītājam var uzdot Pasūtītājs vai Pasūtītāja norīkota persona.

23.4. Izpildītājs Līguma izpildes gaitā un Līgumā noteiktā garantijas laikā atbild par savu piesaistīto Apakšuzņēmēju veikto Darbu, kā arī par viņu pieļautām kļūdām. Izpildītājs ir atbildīgs pret Pasūtītāju un trešajām personām par visiem zaudējumiem, kas radušies Izpildītāja nodarbināto Apakšuzņēmēju saistību izpildes ietvaros.

23.5. Ja ar kompetentas institūcijas lēmumu tiek apturēta Darba veikšana sakarā ar Izpildītāja vai Apakšuzņēmēju pieļautiem Līguma un normatīvo aktu pārkāpumiem, Izpildītājs ir atbildīgs un sedz visus zaudējumus Pasūtītājam.

**24.LĪGUMA IZBEIGŠANA**

24.1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski 10 (*desmit*) dienas iepriekš un veicot savstarpējos norēķinus, šādos gadījumos:

* + 1. ja Izpildītājs kavē Darba izpildes termiņu ilgāk par 20 (*divdesmit*) dienām vai Darbs netiek veikts ilgāk par 20 (*divdesmit*) dienām, izņemot Līgumā atrunātajos gadījumos;
    2. ja Izpildītājs nav veicis paredzēto darbu apjomu apguvi saskaņā ar kalendāro grafiku un tādējādi kavē kalendārā grafika izpildi kādā no sadaļām ilgāk par 20 (*divdesmit*) dienām;
    3. ja pret Izpildītāju uzsākts maksātnespējas process vai tā darbība ir izbeigta vai pārtraukta.
    4. ja Izpildītājs nav uzsācis Darbu 10 (*desmit*) darba dienu laikā pēc Līguma 5.5.punktā minētā Būvlaukuma nodošanas Izpildītājam darbu uzsākšanai ar nodošanas – pieņemšanas aktu.
  1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet nekavējoties brīdinot Izpildītāju, ja Izpildītājs kavē Līguma 5.3.punktā noteikto dokumentu iesniegšanas termiņu vairāk par 10 (*desmit*) dienām.
  2. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet nekavējoties brīdinot Izpildītāju, ja Izpildītājs kavē Līguma 5.4.punktā noteiktā Būvlaukuma nodošanas – pieņemšanas akta parakstīšanas termiņu vairāk par 10 (desmit) dienām
  3. Ja Pasūtītājs izbeidz Līgumu saskaņā ar šī Līguma 24.1.2.,vai 24.1.3., vai 24.2.punktu, Pasūtītājs var piemērot Izpildītājam līgumsodu līdz 8484,18 EUR *(astoņi tūkstoši četri simti astoņdesmit četri euro un 18 centi),* izvērtējot samērīgumu. Izpildītājs līgumsodu samaksā 10 (*desmit*) darba dienu laikā pēc paziņojuma par Līguma izbeigšanu un attiecīga rēķina saņemšanas.
  4. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  5. Pasūtītājs var Līgumu izbeigt pirms termiņa, ievērojot Publisko iepirkumu likuma 64.panta noteikumus.
  6. Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 10 (*desmit*) dienas iepriekš, ja Pasūtītājs neizpilda tam noteiktās maksājuma saistības ilgāk nekā 20 (*divdesmit*) dienas.
  7. Līguma izbeigšanas gadījumā Izpildītājs nekavējoties pārtrauc Darbu, iesniedz Pasūtītājam Līguma rezultātā veikto Darbu garantijas nodrošinājumu atbilstoši Līguma 11.2.punktam par paveikto Darba daļu, sakārto Būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai. Izpildītājs saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtiem darbiem. Izpildītājs ir atbildīgs par Būvlaukuma uzturēšanu, kamēr Būvlaukums ar nodošanas – pieņemšanas aktu nav nodots Pasūtītājam.
  8. Ja Līguma izbeigšanas brīdī Pasūtītāja pieņemtā Darba daļa ir mazāka par saņemto avansu, Izpildītājs atmaksā Pasūtītājam starpību par nepaveikto darbu apjomu.

**25. KONFIDENCIALITĀTE**

* 1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
  2. Pusēm ir tiesības sniegt informāciju, ja šī informācija ir nepieciešama Līguma izpildei.
  3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
  4. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
  5. Līguma 25.sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

**26.NEPĀRVARAMA VARA**

* 1. Puses nav atbildīgas par līgumsaistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.
  2. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (*divu*) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda paredzamais termiņš, kad būs iespējams turpināt Līgumā paredzēto pienākumu izpildi.
  3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu otrai Pusei par minēto apstākļu beigšanos.
  4. Nepārvaramas varas apstākļu pārtraukumu neieskaita noteiktajā Darba izpildes termiņā, proporcionāli pagarinot Darba izpildes termiņu.

**27.PĀRSTĀVJI UN KONTAKINFORMĀCIJA**

* 1. Pasūtītāja pārstāvis ir XXX**.**
  2. Izpildītāja pārstāvis ar šo Līgumu saistītu jautājumu risināšanā, kā arī attiecībā uz Darba izpildi un pabeigšanu ir Atbildīgais būvdarbu vadītājs: **XXX.**
  3. Būvdarbu vadītāja Asistents ir: **XXX**.
  4. Izpildītāja Atbildīgo būvdarbu vadītāju var nomainīt tikai ar Pasūtītāja rakstisku piekrišanu, ievērojot Līguma 17.sadaļā noteikto. Puses nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

**28.STRĪDI**

Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar normatīvajiem aktiem Latvijas Republikas tiesā.

**29.LĪGUMA GROZĪJUMI**

29.1. Līgumu var grozīt vienīgi ar Pušu savstarpēju rakstisku vienošanos.

29.2. Līgumā noteiktos termiņus var grozīt šādos gadījumos:

29.2.1. ja tiek veiktas izmaiņas darbu daudzumos saskaņā ar Līguma 9.sadaļā noteikto;

29.2.2. Darba vai tā daļas apturēšana no Izpildītāja neatkarīgu iemeslu dēļ;

29.2.3. Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi.

29.3. Līguma summu var grozīt un izmaiņas darbu daudzumos var izdarīt, ievērojot Publisko iepirkumu likumā un Līguma 9.sadaļā noteikto.

29.4. Pasūtītājs tehnoloģiskā pārtraukuma dēļ var pagarināt kopējo Darba izpildes termiņu, ja Izpildītājs var pierādīt, ka tehnoloģiskā pārtraukuma dēļ šī termiņa ievērošana nebija iespējama arī ieviešot korekcijas Darba organizācijā, palielinot strādājošo skaitu, veicot Darbu vairākās maiņās u.t.t. Pasūtītājs nepagarina kopējo Darba izpildes termiņu, ja tehnoloģiskā pārtraukuma nepieciešamība bija paredzama pirms šī Līguma 5.9.punktā minētās dokumentācijas iesniegšanas.

29.5. Ja Darba izpildes gaitā ir nepieciešamas Līguma termiņa izmaiņas, tad Izpildītājs iesniedz Pasūtītājam pamatojumu termiņa pagarinājumam, kurā iekļauj Darba izpildes termiņa kavēšanas iemeslus, pieprasītā termiņa pagarinājuma pamatojumu, darba izpildes kalendāro grafiku, kā arī citu Pasūtītāja pieprasītu informāciju.

29.6. Gadījumos, kad papildus darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, Līguma izpildes termiņš papildus darbu dēļ pagarināts netiek.

29.7. Piegādātāju vai apakšuzņēmēju saistību pret Izpildītāju neizpilde nevar būt pamatojums būvdarbu Līguma izpildes termiņa pagarinājumam.

**30.NOBEIGUMA NOTEIKUMI**

30.1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 27.sadaļā noteiktā apjomā.

30.2. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.

30.3.Termini un virsraksti Līgumā ir lietoti vienīgi Līguma satura atspoguļošanai.

30.4.Līgums ir sastādīts 2 (*divos*) eksemplāros ar vienādu juridisku spēku, no kuriem katrai Pusei tiek izsniegts viens eksemplārs.

**31. PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:** | **Izpildītājs:** |
| **Liepājas pilsētas pašvaldības iestāde “KOMUNĀLĀ PĀRVALDE”** | **SIA „CTB”** |
| Uliha iela 44, Liepāja, LV 3401 | Cukura iela 38a, Liepāja, LV 3402 |
| NMR.kods:90010879256 | Vienotais reģ.Nr. 42103019682 |
| Norēķinu konts Nr. xxxxx | PVN maks. kods LV 42103019682 |
| xxxxx | Norēķinu konts Nr.xxxxx |
| Bankas kods xxxxx | xxxxx |
|  | Bankas kods: xxxxx |
|  |  |
| Vadītājs: J.Neimanis | **Valdes priekšsēdētājs: G.Zvirbulis** |

**Pielikums Nr.1 Līgumam**

“**Izpildīto darbu nodošanas – pieņemšanas akts (Forma 2)” Forma**

**Akts Nr.\_\_\_\_\_**

**Atskaites periods:**

|  |  |
| --- | --- |
| Līgums Nr.: |  |
| Objekta nosaukums: |  |
| Pasūtītājs: |  |
| Izpildītājs: |  |

|  |  |  |  |  |  |
| --- | --- | --- | --- | --- | --- |
| **Nr.p.k.** | **Objekta nosaukums** | Objekta izmaksas (EUR) | | | |
|  |  | **Kopā uz visu apjomu** | **Izpilde atskaites periodā** | **Izpildīts no darbu sākuma** | **Atlikušie darbi** |
| Nr.1 |  |  |  |  |  |
| Nr.2 |  |  |  |  |  |
| …. |  |  |  |  |  |
|  | Kopā: |  |  |  |  |
|  | PVN 21% |  |  |  |  |
|  | PAVISAM BŪVNIECĪBAS IZMAKSAS |  |  |  |  |
|  |  |  |  |  |  |
|  | Robežsumma, līdz kurai nav ieturējumu (80%) |  |  |  |  |
|  | Aizturētais maksājums (20%) |  |  |  |  |

|  |  |  |  |
| --- | --- | --- | --- |
|  | Izpildītājs: |  | Pasūtītāja pārstāvis: |
|  |  |  |  |
|  | \_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_ |
|  | (paraksts) |  | (paraksts) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |